கேள்வி: பன்முக வீரர் பற்றி நீங்கள் என்ன அறிந்துள்ளீர்கள்?
பதில்: துடுப்பாட்டம் பன்முக வீரர் (''All-rounder'') என்பது மட்டையாட்டம் மற்றும் பந்து வீச்சாளர் ஆகிய இரண்டு பணிகளிலும் சிறந்து விளங்கும் வீரரைக் குறிக்கும். ஒரு அணியில் அனைத்து பந்து வீச்சாளர்களும் தங்கள் வாய்ப்பு வரும் போது மட்டையாடுவதும் சில மட்டையாளர்கள் எப்போதாவது பந்து வீசுவதும் இயல்பான நிகழ்வுகள் என்றாலும், பெரும்பாலான வீரர்கள் இரண்டு பிரிவுகளில் ஒன்றில் மட்டுமே திறமையானவர்களாகவும் தனித்துவம் பெற்றவர்களாகவும் கருதப்படுகின்றனர். சில குச்சக் காப்பாளர் சிறப்பாக மட்டையாடும் திறன்களைக் கொண்டுள்ளதால் அவர்களும் பன்முக வீரர்களாக அறியப்படுகின்றனர். 2013 ஆம் ஆண்டில் தேர்வுத் துடுப்பாட்ட வரலாற்றில் 42 உண்மையான பன்முக வீரர்கள் இருப்பதாக அலி பாக்கர் என்பவர் ஓர் புள்ளிவிவர பகுப்பாய்வினைப் பயன்படுத்தி அறிவித்தார். அதில் அவர் சோபர்ஸ் சிறந்தவர் என்று மதிப்பிட்டார். அதில் ஜாக் கலிஸ் இரண்டாம் இடம் பெற்றார் . [http://www.espncricinfo.com/magazine/content/story/669737.html Celebrating South Africa's two-in-ones], Firdose Moonda, இஎஸ்பிஎன் கிரிக்இன்ஃபோ, September 10, 2013 *